fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi hu en cs fi fi fi fi ru fi en en fi en fi en fi en fi en fi en fi en fi fi en fi en fi en fi en fi en fi en nl en ca fr et cs ca es ca en en en fi en fi fi it sv en nl fi es fi fi sv ca en fr en en en en hu fi de fi de fi de fi de fi de fi de fi de fi de fi de en de fi de fi de fi en fi sl nn
MYPA nousi lisäajalla tasoihin | Myllykosken Pallo
Kotijoukkue aloitti ottelun vahvasti ja ensimmäinen puoliaika olikin ilahduttavaa peliä. 22:n minuutin jälkeen MYPA siirtyi johtoon, kun Joakim Joutjärvi antoi komean kierteisen syötön linjan taakse aivan maalinedustalle Väinö Hietalalle, joka viimeisteli ottelun avausmaalin varmaan tapaansa.
Vajaa vartti myöhemmin kuitenkin soi omassa päässä. PEPOn Nuutti Toiviainen pääsi puskemaan kulmapotkusta lähietäisyydeltä, mutta Antti Kaikkonen venyi huipputorjuntaan. Irtopalloon ehti kuitenkin ensimmäiseksi Samu Suoraniemi, joka kaadettiin rangaistuspotkun arvoisesti. Kaikkonen oli hyvin mukana laukauksessa, mutta siitä huolimatta Milos Josimovin pilkku painui maata pitkin varmasti oikeaan alakulmaan.
Pari minuuttia myöhemmin MYPAn keskialueen helpon pallonmenetyksen jälkeen vierailijat pääsivät jälleen testaamaan Kaikkosen torjuntataitoja, mutta MYPA-vahdin erinomainen jalkatorjunta piti lukemat tasoissa.
Tämän jälkeen isännät ottivat loppujakson haltuunsa. Ensin tänään kapteeninnauhaa kantanut Tomi Räikkönen keskitti pallon vapaana maalinedustalla olleelle Jari Hasselille, joka otti pallon hyvin haltuun rinnallaan viimeistelyn jäädessä kuitenkin tällä kertaa avopaikasta lussuksi PEPOn Miko Sederholmin käsiin. 40 minuutin kohdalla otettiin vahinko takaisin: pallo pelattiin oikealta boksiin ja kimmokkeiden kautta peliväline päätyi Rico Ryöppään ulottuville. Oikeana laitapuolustajana tänään nähty Rico ei tilanteessa arkaillut, vaan laukoi vasurillaan MYPAn takaisin johtoon. Ensimmäisellä jaksolla ei enempää osumia nähty, vaan tauolle mentiin kotijoukkueen johdossa.
Toisella jaksolla PEPO pääsi hyökkäämään napakassa myötätuulessa ja ottikin pelin täysin haltuunsa. 55 minuutin kohdalla nähtiin todellinen läheltä piti-tilanne Zachary Sukundan matalan vapaapotkun boksin reunalta tavoittaessa täysin vapaaksi unohtuneen Roope Huhtalan, jonka laukaus kolahti MYPAn onneksi tolppaan. Vierailijat pääsivät vielä yrittämään kakkospalloon, mutta laukaus kohosi reilusti yli maalin. 66 minuutin kohdalla Sukunda oli jälleen tuottaa harmia, tällä kertaa viimeistely-yritys matalaan keskitykseen lipui hieman ohi maalin.
PEPO loi tukun maalintekotilanteita, eikä MYPA pystynyt tähän toisella jaksolla oikein vastaamaan. 72 minuutin jälkeen takaiskukin sitten tuli, kun vaihdosta tullut Eetu Suoraniemi pääsi hyödyntämään alakertaan merkkausvirheestä syntyneen raon ja ampui hieman ennen kuudentoista rajaa vasempaan alakulmaan tasoitusmaalin.
Johto-osuman vierasjoukkue sai viisi minuuttia myöhemmin. Leon Augusto sai pallon MYPAn kuudentoista kulmalla vasemmalla puolella ja laukoi kierteisen laukauksen oikeaan alakulmaan.
Peli ei kuitenkaan ollut ohi, vaan lisäajalla noustiin tasoihin. Oikealta laidalta annettu keskitys pomppi hieman onnekkaastikin vaihdosta Hietalan korvanneelle Khalid Kaddourille, joka pääsi nokikkain maalivahdin kanssa ja sijoitti etukulmasta ottelun loppulukemat 3-3.
- Oli kaksi hyvin erilaista puoliaikaa. Ensimmäinen puoliaika oli varmaan paras jakso mitä ollaan tänä vuonna pelattu, saatiin pidettyä puolustussuuntaan linja kasassa ja pelaajien väliset etäisyydet olivat sopivat, mitä kautta päästiin myös hyökkäämään. Toisella jaksolla meidän puolustuspelaaminen oli liian varovaista ja annettiin liikaa harhasyöttöjä eikä saatu palloa yläsektorille juuri lainkaan. PEPO oli toisella jaksolla paljon parempi nostaessaan prässin ylös, mihin ei pystytty vastaamaan, pohtii päävalmentaja “Mano” Honkanen ottelun kulkua.
Kaksijakoisuudestaan huolimatta, löytyi MYPAlta onnistumisia laajalta rintamalta:
- Sisu Häkälä pelasi ensimmäisen ysikymppisensä ja Veeti Karppanen oli toisena topparina hyvä. Myös Tommi Roposelta nähtiin target-hyökkääjänä hyviä suorituksia ja Antti Kaikkonen maalissa oli erinomainen.
MYPAn seuraava harjoitusottelu pelataan Lahdessa viikon päästä 17.4. FC Reipasta vastaan ja kehityskohteet seuraavaan peliin ovat päävalmentajan mielestä selkeät:
- Syöttöpelaamista ja pelinavaamista pitää saada paremmaksi Reipas-peliin ja sitä harjoitellaan ensi viikko. Linja pysyi nyt 45 minuuttia hyvin kasassa ja nyt seuraavaan peliin pitää saada enemmän sitä, että pystytään rauhoittamaan peliä vaikka vastustaja prässää kovaa. Ei voida herpaantua ja heittää pitkää palloa, mutta kokonaisuudessaan olen tosi tyytyväinen peliin, varsinkin ensimmäiseen jaksoon.
38'       1-1   (Josimov / rp)
73'       2-2   (Suoraniemi E)
99 Antti Kaikkonen (mv)
4   Ahmed Said Ahmed
10 Tomi Räikkönen (C) (-80')
11 Joakim Joutjärvi (-72')
18 Väinö Hietala (-55')
1   Aku Lindström (mv)
9   Khalid Kaddouri (+55')
31 Joakim Lindberg (+72')
40  Ville Majander (+80')
Olli Kähkönen jatkaa MyPan paidassa 2023
Syyskuun pelit päätökseen IPS Edustusta vastaan
Antti Kaikkonen jatkosopimukseen MyPan kanssa – ” Tämä seura merkitsee minulle tosi paljon”
MyPa vahvisti vierasvoitolla asemaansa sarjakärjessä
MyPa matkustaa lauantaina Kotajärvelle
MyPa juhlisti 75-vuotista taivaltaan selvin lukemin
Väinö Hietala siirtyy FC Jazziin
Nash Gibson trains with the MyPa
Nash Gibson harjoittelee MyPan mukana
Peltolan torjunnat ja Kaigan loppuhetkien maali voiton takeina
MiPK MyPan vieraaksi KSOY stadionille